Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2012/000 TA 2012 – tehniskā palīdzība pēc Komisijas iniciatīvas) /* COM/2012/0160 final */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanas fonda (EGF) izmantošana, ņemot vērā elastības mehānismu, ar nosacījumu, ka maksimālais ikgadējais apjoms finanšu shēmas attiecīgās pozīcijās nedrīkst pārsniegt EUR 500 miljonus. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. PIETEIKUMA KOPSAVILKUMS UN ANALĪZE Galvenie dati: EGF atsauces Nr. EGF/2012/000 European Commission Tehniskā palīdzība Administratīvie izdevumi: budžets EUR 1 120 000 Administratīvie izdevumi procentos (maksimālais apjoms: 0,35 %) 0,22 % Saskaņā ar Regulas (EK) Nr. 1927/2006 8. panta 1. punktu proporcija, kas atbilst 0,35 % no EGF maksimālā ikgadējā apjoma pēc Komisijas iniciatīvas katru gadu var izmantot tehniskajai palīdzībai. Finansējamā tehniskā palīdzība un tās paredzamo izmaksu sadalījums 1. Šo ieguldījumu izmantos Regulas (EK) Nr. 1927/2006 8. panta 1. un 4. punktā un 9. panta 2. punktā minētajiem izdevumiem, kā tas sīkāk izklāstīts turpmāk. 2. Uzraudzība. Komisija savāks datus par saņemtajiem un samaksātajiem pieteikumiem, kā arī par ierosinātajiem un īstenotajiem pasākumiem, un tā atjaunos un publicēs EGF statistikas apkopojumu ar informāciju par laikposmu līdz 2012. gada beigām. Izmaksas lēstas EUR 20 000 apmērā. 3. Informācija. Tīmekļa vietne par EGF[3], ko saskaņā ar 9. panta 2. punktu Regulā (EK) Nr. 1927/2006 Komisija ir izveidojusi nodarbinātības, sociālo lietu un iekļautības jomā un uztur, regulāri atjauninās un paplašinās, katru jaunu elementu tulkojot arī visās ES valodās. Publicēs informācijas materiālu kopumu, kā arī sagatavos, tulkos, publicēs un izplatīs EGF gada ziņojumu. Tiks uzlabota vispārējā izpratne par EGF un tā atpazīstamība, cita starpā izveidojot video par vairākiem EGF pasākumiem, ko patlaban īsteno vai kas nesen slēgti. Informāciju par EGF sniegs dažādās Komisijas publikācijās un audiovizuālajos darbos. Visu šo posteņu izmaksas tiek lēstas EUR 200 000 apmērā. 4. Zināšanu pamata izveidošana. Komisija turpina darbu, lai izveidotu standarta procedūras EGF pieteikumiem un to apstrādei, kas tādējādi turpmāk ļaus vienkāršot pieteikumu iesniegšanu, paātrināt to apstrādi un vieglāk sagatavot ziņojumus dažādām vajadzībām. Izmaksas lēstas EUR 60 000 apmērā. Tā izveidos un racionalizēs datubāzi, kurā ietverti EGF lietu fakti un skaitļi, tostarp par darba ņēmējiem, pasākumiem un rezultātiem. Izmaksas lēstas EUR 60 000 apmērā. Turklāt Komisija apkopos datus par atlaišanas termiņiem dalībvalstīs, jo īpaši saskaņā ar Padomes 1998. gada 20. jūlija Direktīvu 98/59/EK par dalībvalstu tiesību aktu tuvināšanu attiecībā uz kolektīvo atlaišanu[4]. Izmaksas lēstas EUR 60 000 apmērā. 5. Administratīvā un tehniskā palīdzība. EGF kontaktpersonu ekspertu grupa, kurā ir viens dalībnieks no katras dalībvalsts, rīkos divas sanāksmes, kuru kopējās izmaksas paredzētas EUR 70 000 apmērā. 6. Turklāt Komisija izveidos sadarbības tīklu un rīkos veiksmīgas prakses apmaiņu starp dalībvalstīm, ļaujot dalībniekiem ar EGF izmantošanas pieredzi mācīties vienam no otra un dot padomus citiem. Šo sadarbības tīklu izveide ietvers divus seminārus. Kopējās izmaksas lēstas EUR 250 000 apmērā. 7. Novērtēšana. Komisija sāks gatavot galīgo EGF novērtējumu, noslēdzot līgumu ar ārējo konsultantu, nākamos divus gadus novērtējot EGF lietas – kā un kad tās tiek slēgtas, un pievēršot uzmanību pārvaldības sistēmām, pasākumu dalībniekiem un rezultātiem. Šā sagatavošanās novērtējuma pirmā gada izmaksas tiek lēstas EUR 400 000 apmērā, kas aptvers apmēram 32 lietas, kas jānovērtē, tiklīdz Komisija saņems galīgos ziņojumus. Posteņi || Paredzētais skaits || Paredzētās izmaksas par posteni (EUR) || Kopējās izmaksas (EUR) Uzraudzība || 1 || 20 000 || 20 000 Informatīvās darbības || Dažādi || Dažādi || 200 000 Zināšanu pamata izveidošana || 3 || 60 000 || 180 000 Administratīvā un tehniskā palīdzība: EGF kontaktpersonu eksperta grupu sanāksmes || 2 || 35 000 || 70 000 Administratīvā un tehniskā palīdzība: sadarbības tīkla izveide par EGF īstenošanu || Dažādi || Dažādi || 250 000 Novērtēšana: lietu priekšizpēte || 32 || 12 500 || 400 000 Kopējās paredzētās izmaksas || || || 1 120 000 Finansējums 8. Kopējais pieejamais EGF gada budžets ir EUR 500 miljoni. Regulas (EK) Nr. 1927/2006 8. panta 1. punktā noteikts, ka 0,35 % no šīs summas (t.i., EUR 1 750 000) pēc Komisijas iniciatīvas var katru gadu izmantot tehniskajai palīdzībai. Patlaban ir pieejama visa 2012. gadam paredzētā summa; tehniskajai palīdzībai līdzekļi vēl nav piešķirti. 9. Ierosinātais ieguldījums tehniskajai palīdzībai pēc Komisijas iniciatīvas 2012. gadā ir EUR 1 120 000. Pēc šīs summas izmantošanas, iespējams, vēl būs pieejami EUR 630 000, ja vēlāk šajā gadā būtu vajadzīga palīdzība. 10. Ņemot vērā EGF ieguldījuma maksimāli iespējamo apjomu saskaņā ar 8. panta 1. punktu Regulā (EK) Nr. 1927/2006, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās kopsummas apmērā, kas piešķirama atbilstoši finanšu shēmas 1.a pozīcijai. 11. Komisija, nākot klajā ar priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 12. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 13. Apropriācijas no EGF budžeta pozīcijas tiks izmantotas, lai segtu summu EUR 1 120 000 apmērā, kas vajadzīga tehniskajai palīdzībai. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2012/000 TA 2012 – tehniskā palīdzība pēc Komisijas iniciatīvas) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[6] un jo īpaši tās 8. panta 2. punktu, ņemot vērā Komisijas priekšlikumu[7], tā kā (1) Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū. (2) Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā. (3) Regulā (EK) Nr. 1927/2006 paredzēts, ka ik gadu 0,35 % no gada kopējiem resursiem pēc Komisijas iniciatīvas var izmantot tehniskajai palīdzībai. Tādēļ Komisija ierosina izmantot summu EUR 1 120 000 apmērā. (4) Tātad būtu jāizmanto EGF līdzekļi, lai pēc Komisijas iniciatīvas sniegtu tehnisko palīdzību, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 1 120 000 apmērā saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] http://ec.europa.eu/egf [4] OV L 225, 12.8.1998., 16. lpp. [5] OV C 139, 14.6.2006., 1. lpp. [6] OV L 406, 30.12.2006., 1. lpp. [7] OV C […], […], […]. lpp.